b"\n_START_ARTICLE_\nAdelijina de\xc5\xbeela\n_START_PARAGRAPH_\nAdelijina de\xc5\xbeela (francosko Terre Adelie), tudi Adelijina zemlja, je del Antarktike med 136\xc2\xb0 in 142\xc2\xb0 vzhodne geografske dol\xc5\xbeine. Meri 432.000 km\xc2\xb2. Ve\xc4\x8dinoma je ledeni pokrov, v notranjosti visok prek 3000 m nadmorske vi\xc5\xa1ine. Adelijino de\xc5\xbeelo je leta 1840 odkril francoski raziskovalec Jules-Sebastien-Cesar Dumont d'Urville in jo imenoval po svoji \xc5\xbeeni. Od 1938 si jo lasti Francija. Na obali je francoska raziskovalna postaja Dumont d'Urville, ki je bila ustanovljena leta 1952. Po Adelijini de\xc5\xbeeli sta poimenovana adelijski pingvin (Pygoscelis adeliae) in meteorit, ki so ga tam na\xc5\xa1li leta 1912."